Koöp wil kinders met kanker help | News24
Koöp wil kinders met kanker help
andgt;Hier is van die Humansdorp Koöperasie personeel (van links) Marcel van Jaarsveld, Wendy Seekoei en Stefnie Pitout met van die geskenkpakke wat gewen kan word. Foto: HEILIE COMBRINCK
’n Koöperasie is sinoniem met allerlei boerderygoed, veevoere en ’n plek vir gesellige gesels oor sake van die dag. So is dit ook by al die takke van Humansdorp Koöperasie, maar môre gaan daar veel meer wees om oor te praat, wanneer personeel fondsinsamelingprojekte aanbied ten bate van kinders met kanker.
“Ons hier by die koöperasie op Uitenhage vra ons omgewing se mense om hulle harte en kaste oop te maak vir fondse, warm klere en komberse,” sê Karin Barnard van die Humansdorp Koöperasie op Uitenhage in Cradockstraat.
“Ons wil ons vorige insamelings se rekord breek. Ons weet ons kan dit doen want ons gemeenskap se harte is baie groot.”
Fondse sal ingesamel word vir kinders met kanker terwyl nie-bederfbare kosse, klere en komberse ingesamel sal word vir minderbe-voorregtes.
Al die personeel by die koöperasie op Uitenhage is deel van die projek en daar sal haarskeer-vir-kanker (Shaveathon) en harekleur (spuitkleur) gehou word teen R10 per kop. ’n Paar geskenkpakke is uitgeloot en die wenners gaan getrek word. Daar is ook tuisgemaakte geskenke sowel as worsbroodjies wat te koop aangebied word.
Die publiek word uitgenooi om ’n draai by die Humansdorp Koöperasie op Uitenhage te maak en die projekte vir kinders met kanker en kos- en klere-insameling te ondersteun.
)Vir meer inligting bel Karin by 041 922 9022 of e-pos kbarnard@humkoop.co.za